Document ID: 31994R1967

KOMISSION ASETUS (EY) N:o 1967/94,
annettu 29 päivänä heinäkuuta 1994,
kukkakaalien, persikoiden, nektariinien, sitruunoiden, tomaattien, munakoisojen, syötäväksi tarkoitettujen viinirypäleiden ja omenoiden perus- ja ostohinnan alentamisesta markkinointivuoden 1994/1995 loppuun asti vuoden 1993 tammikuun ja toukokuun hallinnollisten valuuttakurssitarkistusten ja markkinointivuodeksi 1993/1994 vahvistetun interventiokynnyksen ylittymisen johdosta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 3669/93(2), ja erityisesti sen 16 b artiklan 4 kohdan,
ottaa huomioon yhteisessä maatalouspolitiikassa sovellettavista laskentayksiköstä ja muuntokursseista 28 päivänä joulukuuta 1992 annetun neuvoston asetuksen (ETY) N:o 3813/92(3), sellaisena kuin se on muutettuna asetuksella (EY) N:o 3528/93(4), ja erityisesti sen 9 artiklan 1 kohdan,
sekä katsoo, että
komission 28 päivänä joulukuuta 1992 antamassa asetuksessa (ETY) N:o 3824/92(5), sellaisena kuin se on viimeksi muutettuna asetuksella (ETY) N:o 1663/93(6), määritellään ecuina vahvistetut hinnat ja summat, joita muutetaan hallinnollisten valuuttakurssitarkistusten seurauksena,
asetuksessa (ETY) N:o 3824/92 vahvistetaan luettelo hedelmä- ja vihannesalan hinnoista ja summista, joihin sovelletaan komission asetuksessa (ETY) N:o 537/93(7), sellaisena kuin se on viimeksi muutettuna asetuksella (ETY) N:o 1331/93(8), vahvistettuja alennuskertoimia 1,002583 ja 1,000426; asetuksen (ETY) N:o 3824/92 2 artiklassa säädetään kullakin kyseisellä alalla seuraavasta hintojen ja summien alentamisen täsmentämisestä ja näiden alennettujen hintojen ja summien arvon vahvistamisesta; kukkakaalien, persikoiden, nektariinien, sitruunoiden, tomaattien, munakoisojen, syötäväksi tarkoitettujen viinirypäleiden ja omenoiden perus- ja ostohinnat markkinointivuoden 1994/1995 loppuun vahvistetaan neuvoston asetuksessa (EY) N:o 1889/94(9),
komission asetuksissa (ETY) N:o 1202/93(10) ja (ETY) N:o 2045/93(11) vahvistetaan interventiokynnykset persikoille 283 200 tonniin, nektariineille 74 800 tonniin, sitruunoille 367 400 tonniin ja omenoille 257 200 tonniin markkinointivuodeksi 1993/1994,
asetuksen (ETY) N:o 1035/72 16 a artiklan 1 kohdan mukaisesti ja hedelmä-ja vihannesalan yhteisestä markkinajärjestelystä annetun asetuksen (ETY) N:o 1035/72 16 b artiklan soveltamista koskevista säännöistä persikoiden, sitruunoiden ja appelsiinien osalta 19 päivänä heinäkuuta 1988 annetun neuvoston asetuksen (ETY) N:o 2240/88(12), sellaisena kuin se on viimeksi muutettuna asetuksella (ETY) N:o 1623/91(13), 2 artiklan 1 kohdan mukaisesti, jos markkinointivuoden aikana persikoiden, nektariinien ja sitruunoiden osalta toteutetut interventiotoimenpiteet kohdistuvat määriin, jotka ylittävät näille tuotteille ja täksi markkinointivuodeksi vahvistetut interventiokynnykset, näille tuotteille seuraavaksi markkinointivuodeksi vahvistettuja perus- ja ostohintoja vähennetään yhdellä prosentilla 23 000 tonnin ylitystä kohti persikoiden osalta, 3 000 tonnin ylitystä kohti nektariinien osalta ja 11 200 tonnin ylitystä kohti sitruunoiden osalta,
asetuksen (ETY) N:o 1035/72 16 a artiklan 1 kohdan mukaisesti ja omenien ja kukkakaalien interventiokynnyksen käyttöön ottamisesta 27 päivänä huhtikuuta 1989 annetun neuvoston asetuksen (ETY) N:o 1121/89(14), sellaisena kuin se on viimeksi muutettuna asetuksella (ETY) N:o 1754/92(15), 1 artiklan mukaisesti, jos kolmen viimeisen markkinointivuoden aikana omenoiden osalta toteutetut interventiotoimenpiteet keskimäärin kohdistuvat määriin, jotka ylittävät täksi markkinointivuodeksi vahvistetun interventiokynnyksen, tälle tuotteelle seuraavaksi markkinointivuodeksi vahvistettuja perus- ja ostohintoja vähennetään yhdellä prosentilla 85 100 tonnin ylitystä kohti,
jäsenvaltioiden toimittamien tietojen mukaan markkinointivuoden 1993/1994 aikana toteutetut interventiotoimenpiteet kohdistuivat 690 051 tonniin persikoiden osalta, 156 991 tonniin nektariinien osalta, 596 363 tonniin sitruunoiden osalta ja 905 245 tonniin omenoiden osalta; komissio on täten todennut täksi mark-kinointivuodeksi vahvistettujen interventiokynnysten ylitykseksi 406 851 tonnia persikoiden osalta, 82 191 tonnia nektariinien osalta, 228 963 tonnia sitruunoiden osalta ja 648 045 tonnia omenoiden osalta,
edeltävästä seuraa, että markkinointivuoden 1994/1995 loppuun asetuksessa (EY) N:o 1889/94 vahvistettuja persikoiden, nektariinien, sitruunoiden ja omenoiden perus- ja ostohintoja on vähennettävä 17 prosentilla persikoiden osalta, 20 prosentilla nektariinien osalta, 20 prosentilla sitruunoiden osalta ja 7 prosentilla omenoiden osalta; tämä alennus lisätään 13 päivänä toukokuuta 1993 tapahtuneen hallinnollisen valuuttakurssitarkistuksen seurauksena tapahtuneeseen alennukseen persikoiden ja nektariinien osalta; markkinointivuoden 1994/1995 loppuun asetuksessa (EY) N:o 1889/94 vahvistettuja kukkakaalien, tomaattien, munakoisojen ja syötäväksi tarkoitettujen viinirypäleiden perus- ja ostohintoja on vähennettävä 0,04 prosentilla kukkakaalien ja syötäväksi tarkoitettujen viinirypäleiden osalta ja 0,26 prosentilla tomaattien ja munakoisojen osalta; nämä alennukset ovat seurausta vuoden 1993 toukokuun hallinnollisista valuuttakurssitarkistuksista kukkakaalien ja syötäväksi tarkoitettujen viinirypäleiden osalta ja vuoden 1993 tammi- ja toukokuun tarkistuksista tomaattien ja munakoisojen osalta; markkinointivuoden ensimmäisten kuukausien osalta näistä alennuksista on päätetty komission asituksessa (EY) N:o 999/94(16), (EY) N:o 1255/94(17) ja (EY) N:o 1546/94(18).
tämän asetuksen säännöksiä sovelletaan sanotun kuitenkaan rajoittamatta neuvoston myöhemmistä markkinointivuotta 1994/95 koskevista päätöksistä aiheutuvien seurausten soveltamista, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksessa (EY) N:o 1889/94 markkinointivuodeksi 1994/1995 vahvistettuja kukkakaalien, persikoiden, nektariinien, sitruunoiden, tomaattien, munakoisojen, syötäväksi tarkoitettujen viinirypäleiden ja omenoiden perus- ja ostohintoja vähennetään 17,04 prosentilla persikoiden osalta, 20,03 prosentilla nektariinien osalta 20 prosentilla sitruunoiden osalta, 7 prosentilla omenoiden osalta, 0,26 prosentilla tomaattien ja 0,04 prosentilla kukkakaalien osalta ja ne vahvistetaan liitteen mukaisesti.
2 artikla
Tämä asetus tulee voimaan 1 päivänä elokuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä heinäkuuta 1994.

Labels: 2
17
6